open-index/open-wikipedia-markdown huggingface dataset:
Ruusupääsorsa

**Ruusupääsorsa** (*Rhodonessa caryophyllacea*) on äärimmäisen uhanalainen sorsalintu, josta ei ole tehty varmoja havaintoja vuoden 1949 jälkeen.

## Tuntomerkit
Ruusupääsorsa painaa 763–1&nbsp;360 grammaa. Ruusupääsorsalla on vaaleanpunainen pää ja niska ja ruskea kurkku. Muu vartalo on pääosin kiiltävän tummanruskea. Siivenreunat ovat vaaleat ja siipipeili punainen ja valkoreunainen.

## Levinneisyys
Ruusupääsorsaa esiintyi aiemmin Intiassa, Bangladeshissa, Myanmarissa ja Nepalissa. Sitä pidettiin aina harvinaisena. Lajista ei ole tehty varmoja havaintoja vuoden 1949 jälkeen, ja se on mahdollisesti kuollut sukupuuttoon. Se on kuitenkin mahdollisesti havaittu Pohjois-Myanmarissa, ja lajia ei ole vielä luokiteltu hävinneeksi, vaan äärimmäisen uhanalaiseksi.

## Lähteet
Trooppinen sykloni Phailin

**Trooppinen sykloni Phailin** oli trooppinen hirmumyrsky, joka aiheutti lokakuussa 2013 tuhoa Intian Odishan ja Andhra Pradeshin osavaltioissa. Perjantaina 11. lokakuuta se oli voimakkuudeltaan korkeimmassa eli 5. luokassa Saffirin-Simpsonin hurrikaaniasteikolla.

Samoilla alueilla teki vuonna 1999 tuhojaan Orissan sykloni.

## Meteorologia
Phailin on vuoden 2013 Intian valtameren hirmumyrskykauden toinen nimetty myrsky.

Phailin rantautui 12. lokakuuta klo 21 aikoihin Odishaan Gopalpurin kaupungin lähelle. Ganjamin alueella mitattiin yli 66 m/s tuulen nopeuksia. Intian ilmatieteen laitoksen johtajan L. S. Rathoren mukaan tuulen osuessa rannikolle sen nopeus oli 58 m/s eli lähellä Intian omaa ennustetta 61 m/s. Odishan pääkaupungissa Bhubaneswarissa satoi vuorokaudessa 130 mm vettä. Myrsky nostatti rannikolla laajalla alueella yli 3 metrin myrskyvuoksen.

## Vaikutukset
Myrskyn lähestyessä Intian rannikkoa 720&nbsp;000 ihmistä evakuoitiin kodeistaan. Evakuointien ansiosta kuolonuhrien määrä jäi paljon pelättyä pienemmäksi. Myrsky tuhosi rannikkoseudulla taloja, kaatoi puita ja katkoi sähkö- ja tietoliikennelinjoja sekä maanteitä ja rautateitä.

## Lähteet
Harmaapäähansu

**Harmaapäähansu** (*Chloephaga poliocephala*) on eteläamerikkalainen sorsalintu.

## Levinneisyys
Harmaapäähansua tavataan luonnonvaraisena Chilessä ja Argentiinassa. Sen kannankehitys on laskeva, mutta lajin ei uskota olevan vaarassa, ja se on luokiteltu elinvoimaiseksi.

## Lähteet
Punapäähansu

**Punapäähansu** (*Chloephaga rubidiceps*) on eteläamerikkalainen sorsalintu.

## Levinneisyys
Punapäähansua tavataan pesivänä Argentiinan itäosissa ja talvehtivana Argentiinan ja Chilen eteläosissa. Falklandinsaarilla sitä esiintyy vuoden ympäri. Lajin kannaksi on arvioitu 43&nbsp;000–82&nbsp;000 yksilöä. Sen kannankehitys on laskeva, mutta sen ei uskota olevan vaarassa, ja punapäähansu on luokiteltu elinvoimaiseksi.

## Elinympäristö
Punapäähansu elää maaseudun avoimilla alueilla, usein rannikon ruohikkoalueilla ja niityillä.

## Ravinto
Punapäähansu käyttää ravinnokseen kasvinosia.

## Lähteet
Kristian Runeberg

**Valter Kristian Runeberg** (28. marraskuuta 1934 Helsinki – 9. marraskuuta 2018 Snappertuna, Raasepori) oli suomalainen lehtivalokuvaaja, jonka kuvia julkaisivat muun muassa *[[Suomen Kuvalehti]]*, *[[Viikkosanomat]]*, A-lehdet Oy:n aikakauslehdet sekä *[[Helsingin Sanomat]]*.

## Elämä
Kristian Runebergin isä oli valokuvaaja Fred Runeberg. Hänaloitti uransa Ateljee Tenhovaaran valokuvausoppilaana ja Finlandia-Kuvan laboranttina 1953–1955. Siitä 1960-luvun puoliväliin hän toimi valokuvaajana Allotria-Filmissä, Yhtyneissä Kuvalehdissä ja *Viikkosanomissa*, kunnes perusti kuuden muun freelance-kuvaajan kanssa Finnseven-osuuskunnan, joka toimi 1965–1969. Finnsevenin muut perustajajäsenet olivat Seppo Saves, Caj Bremer, C. G. Hagström, Olavi Kaskisuo, Timo Kirves ja Aulis Nyqvist.

Kristian Runebergin tuotannosta huomattava osa oli muotikuvausta naistenlehdille sekä vaatealan yrityksille kuten Rahikaisen turkisliikkeelle, Kuusiselle, Pukevalle, PMK:lle, Lassila & Tikanojalle ja Pallo-Paidalle. Hänen valokuviaan on myös Jörn Donnerin vuonna 1967 ilmestyneen *[[Uusi Maammekirja|Uuden Maammekirjan]]* kuvituksena. 

Runebergin noin satatuhatta negatiivia ja diakuvaa sisältävä kokoelma kuuluu Suomen valokuvataiteen museon kokoelmiin. Museon sivuilla kuvataan Runebergia ”herrasmieskuvaajaksi”, joka on tunnetuimpia suomalaisia lehtikuvaajia kautta aikojen. Hänen kuvissaan sanotaan yhdistyvän vankka kamerankäytön ammattitaito hienovaraiseen humanismiin ja huumoriin.

## Perhe
Kristian Runebergin puoliso oli toimittaja-kirjailija Tutta Runeberg. Heillä on viisi tytärtä.

## Lähteet

## Aiheesta muualla
*Kristian Runebergin muistokirjoitus ''Helsingin Sanomissa.''
Afrikankuparisorsa

**Afrikankuparisorsa** (*Oxyura maccoa*) on afrikkalainen sorsalintu.

## Koko ja ulkonäkö

Afrikankuparisorsa 46–51 senttimetriä pitkä. Koiraalla on musta pää ja kastanjanvärinen ruumis. Naaras on pääosin ruskea.

## Levinneisyys
Afrikankuparisorsaa tavataan eteläisessä Afrikassa ja erillispopulaatioina Itä-Afrikassa. Eteläisen Afrikan populaatio elää Angolan, Botswanan, Etelä-Afrikan, Namibian ja Zimbabwen alueella. Itä-Afrikan populaatio elää Eritrean, Etiopian, Kenian ja Tansanian alueella. Afrikankuparisorsan elinympäristöjä ovat järvet, lammet ja muut vesistöt.

Lajin kannaksi arvioidaan 7&nbsp;300–8&nbsp;500 yksilöä. Eteläisen Afrikan populaation kooksi arvioidaan 7&nbsp;000–8&nbsp;250 yksilöä ja Itä-Afrikan populaation  kooksi 2&nbsp;000–3&nbsp;500 yksilöä. Laji on luokiteltu erittäin uhanalaiseksi, koska sen populaatio on suhteellisen pieni ja kannankehitys on melko voimakkaasti laskeva. Afrikankuparisorsaa uhkaa ympäristön saastuminen ja elinalueiden väheneminen.

## Lähteet
Ruuskasen talo

**Ruuskasen talo**, joka myös *Ruuskasen palatsina* tunnetaan, on kauppias Kaarlo Ruuskasen rakennuttama asuin- ja liiketalo Tampereen Hämeenkadulla. Uusrenessanssia edustava rakennus on Lambert Petterssonin suunnittelema. Sen ensimmäiset osat valmistuivat vuonna 1892 ja viimeinen osa 1901. Kauppias Ruuskanen sai ajatuksen uusrenessanssityylisen ”palatsin” rakentamisesta oltuaan häämatkalla Italiassa. Petterson suunnitteli rakennuksen Ruuskasen Italiassa ottaman valokuvan pohjalta.

Talo vaurioitui talvisodan pommituksissa. Korjaustöiden yhteydessä talon Hämeenkadun puoleista osaa korotettiin 1941 yhdellä kerroksella, ja Pellavatehtaankadun puolelle valmistui 1942 funkistyylinen laajennusosa Ruuskasen pukutehdasta varten. Molempien suunnittelusta vastasivat arkkitehdit Märta Blomstedt ja Matti Lampén. 

Ruuskasen talo on suojeltu asemakaavalla vuonna 1998.

## Lähteet
Miinan mökki Sammatissa

**Miinan mökki Sammatissa** on Risto Piekan toimittama teos, joka käsittelee Elias Lönnrotin veljentytärtä Miina Lönnrotia ja Sammatissa sijaitsevaa Miinan mökkiä, jossa tämä asui vanhuudenpäivänsä.

Teos oli ehdokkaana vuoden 2013 kotiseutukirjaksi.

## Sisällys
*Risto Piekka: Saatteeksi
*Aki Ollikainen: Matka omenapuiden alle
*Reino Rannikko: Rauhalan eli Miinan mökin historia 1863–1972
*Hannele Lahtinen: Miina Lönnrot
*Hannele Lahtinen, Reseptejä Lönnrotin keittiöstä
*Paula Fredriksson: Muistoja Miinan mökistä ja suvusta
*Miinan mökki mediassa
*Risto Piekka: Sammattiseura Sammon takojana
*Pekka Laaksonen: Tutkimusrektiä ja kotiseututyötä
*Kai von Fieandt: Sammattilaisista puhtausoloista
*Kai von Fieandt: Vanhan Sammatin kansainomaisesta kalenterista
*Risto Piekka: Sammattilaisittain sanottua
*Risto Piekka: Sammatti elää Eliaksessa

## Lähteet

## Aiheesta muualla
*Miinan mökki, Kotiseutuliitto
Argentiinankuparisorsa

**Argentiinankuparisorsa** (*Oxyura vittata*) eteläamerikkalainen sorsalintu.

## Levinneisyys
Argentiinankuparisorsaa tavataan Etelä-Amerikassa Paraguaysta mantereen eteläosiin. Sen kannankehitys on vakaa, ja laji on luokiteltu elinvoimaiseksi.

## Lähteet
Argentiinanlapasorsa

**Argentiinanlapasorsa** (*Spatula platalea*) on eteläamerikkalainen sorsalintu.

## Ulkonäkö
Argentiinanlapasorsa on suurehko sorsalintu, jolla on ruskeankirjava vartalo, harmaa pää ja musta, pinsettimäinen nokka. Pyrstö on mustavalkoinen.  Aikuinen lintu on 45–56 cm pitkä ja painaa 523–608 grammaa.

## Levinneisyys
Argentiinanlapasorsaa tavataan laajalla alueella Etelä-Amerikassa: Argentiinan lisäksi Boliviassa, Brasiliassa, Chilessä, Paraguayssa, Perussa ja Uruguayssa.
 

## Lähteet
Mika Gröhn (jalkapalloilija, 1967)

**Mika Petteri Gröhn** (s. 1. marraskuuta 1967 Kuopio) on entinen suomalainen jalkapalloilija. Hän oli pelipaikaltaan hyökkääjä.

Gröhn oli voittamassa A-junioreiden Suomen mestaruutta Kuopion Palloseuran riveissä vuonna 1986. Veikkausliigassa Gröhn pelasi vuosina 1991–1992. Muita joukkueita, joita Gröhn edusti, olivat Kings Kuopio ja Kuopion Elo.

## Lähteet
Abeno-ku

**Abeno-ku** () on yksi Osakan kaupungin 24:stä suuralueesta. Se sijaitsee kaupungin eteläosassa Uemachin ylängön eteläreunalla. Suuralueella on noin 107&nbsp;340 asukasta (vuonna 2012) ja sen pinta-ala on 5,99 neliökilometriä. Suuralue on perustettu 1. huhtikuuta 1943.

Abeno-kun alue on pääosin asuinaluetta, mutta suuralueella sijaitsevat myös vilkkaat Abenobashin ja Tennōjin rautatieasemat (aivan suuralueen pohjoisrajalla), jotka toimivat porttina Osakan eteläosiin. Asemien ympäristö on merkittävä kaupallinen keskus. 

Abenoa palvelee kaksi Osakan metron linjaa, Midōsuji-linja ja Tanimachi-linja, JR Westin Hanwa-linja, Kintetsu-rautateiden Minami-Ōsaka-linja sekä Hankai-raitioteiden Uemachi-linja. 

## Lähteet

## Aiheesta muualla

*Abenon suuralueen internetsivut
Australiankuparisorsa

**Australiankuparisorsa** (*Oxyura australis*) on sorsalintu.

## Levinneisyys
Australiankuparisorsaa tavataan kotoperäisenä Australiassa. Sen kannaksi arvioidaan 15&nbsp;000 sukukypsää yksilöä ja sen kannankehitys on vakaa. Se on luokiteltu elinvoimaiseksi

## Elintavat
Australiankuparisorsaa elää kosteikoilla. Se käyttää ravinnokseen vesihyönteisten toukkia, siemeniä ja kasvinosia. Syksyisin ja talvisin australiankuparisorsa esiintyy suurissa parvissa.

## Lähteet
Pilcomayo (joki)

**Pilcomayo** on 1&nbsp;100&nbsp;km pitkä Paraguayn sivujoki Etelä-Amerikassa. Se alkaa Bolivian Andeilta, jakautuu välillä pohjoiseen ja eteläiseen haaraan, yhtyy jälleen, ja laskee Paraguayhin lähellä Asunciónia.

Pilcomayon valuma-alue on noin 272&nbsp;000&nbsp;km² ja ulottuu kolmen valtion alueelle: Bolivian, Argentiinan ja Paraguayn. Joen keskivirtaama on 200 m³/s.

Pilcomayo muodostaa osan Argentiinan rajoista Boliviaa ja Paraguayta vastaan.

## Lähteet
Afrikankääpiösorsa

**Afrikankääpiösorsa** (*Nettapus auritus*) on sorsalintu.

## Levinneisyys
Afrikankääpiösorsaa tavataan suuressa osassa Saharan eteläpuolista Afrikkaa. Lajin populaatio on suuri, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.

## Elintavat
Afrikankääpiösorsa on osittain vaellus- ja muuttolintu. Se pesii usein sadekausien aikaan, ja tekee pesänsä puunkoloon tai muuhun onkaloon. Se pesii pareittain, ja pesimäajan ulkopuolella se esiintyy pienissä perhekunnissa. Afrikankääpiösorsa käyttää ravinnokseen pääasiassa vesikasvien osia, mutta syö myös vesihyönteisiä ja pieniä kaloja.

## Lähteet
Australiankääpiösorsa

**Australiankääpiösorsa** (*Nettapus pulchellus*) on sorsalintu.

## Levinneisyys
Australiankääpiösorsaa tavataan Australiassa, Indonesiassa, Papua-Uudessa-Guineassa ja Itä-Timorissa. Lajin populaatio on suuri, mutta sen kannankehitys on laskeva. Australiankääpiösorsan ei kuitenkaan uskota olevan vaarassa, ja se on luokiteltu elinvoimaiseksi.

## Lähteet
Madagaskarintavi

**Madagaskarintavi** (*Anas bernieri*) on Madagaskarilla kotoperäinen sorsalintu. Se on erittäin uhanalainen elinympäristön hävityksen takia.

## Ulkonäkö
Madagaskarintavi on pienikokoinen punertavan vaaleanruskea sorsalintu. Aikuinen lintu on 40–45&nbsp;cm pitkä.

## Levinneisyys
Madagaskarintavia tavataan vain kapealla vyöhykkeellä Madagaskarin länsirannikolla.
 

## Lähteet
My Favorite Drug

**My Favorite Drug** on Lauri Ylösen kappale hänen vuonna 2014 julkaistulta Amanda-studioalbumilta. Sen julkaisi Dynasty Records albumin toisena singlenä 31. toukokuuta 2013. Kuten aiemmalla "She's a Bomb"-singlellä, myös "My Favorite Drug":lla Laurin luoma käsinukke "Amanda" on pääroolissa, kun taas Lauri itse toimii takarivin soittajana. Kappaleelle on tehty myös Owe Lingvallin ohjaama musiikkivideo, joka julkaistiin samana päivänä singlen kanssa. Kappale ei päässyt lainkaan listoille.

## Kappaleet
#

## Lähteet
Australiansuomutavi

**Australiansuomutavi** (*Anas gracilis*) on Australian yleisin sorsalintu.

## Ulkonäkö
Australiansuomutavi on pienehkö hoikka sorsalintu. Sen kaikissa höyhenissä on valkoinen reunus, mikä luo linnun höyhenpeitteeseen erityisen kuvion. Aikuinen lintu on 37–47&nbsp;cm pitkä ja painaa 350–670 grammaa, koiraat ovat suurempia kuin naaraat.

## Levinneisyys
Australiansuomutavia tavataan Australian lisäksi Indonesiassa, Uudessa-Kaledoniassa, Uudessa-Seelannissa, Papua-Uudessa-Guineassa ja Vanuatussa.

 

## Lähteet
Aino Mälkönen

**Aino Mälkönen** (11. tammikuuta 1900 Kirvu – 2. heinäkuuta 1920 Viipuri) oli suomalainen Suomen sisällissodan ja Viron vapaussodan taistelija sekä sairaanhoitaja. 

Mälkönen palveli valkoisten puolella sekä sairaanhoitajana että konekiväärivöiden täyttäjänä. Kun Viipurissa vuonna 1918 värvättiin taistelijoita Viroon, Mälkönen leikkautti tukkansa lyhyeksi, pukeutui miesten vaatteisiin ja ilmoittautui vapaaehtoiseksi nimellä **Aimo Mälkönen**. 

Mälkönen osallistui Narvan valtaukseen konekiväärimiehenä aseenaan MG 08/15. Hänen taistelussa osoittamansa toimintansa toi hänelle tunnustuksen urheudesta. Hieman tämän jälkeen hänen oikea sukupuolensa paljastui. Tapahtuman johdosta Mälkösestä tuli tunnettu henkilö Virossa. Hänestä kirjoitettiin lehtiin ja ihmiset tunnistivat hänet kadulla. 

Suomeen palattuaan Mälkönen hoidatti selkäsärkyään, joka oli seurausta kranaatin paineaallosta. Hän yritti lieventää vaivaansa makaamalla vatsallaan ja antamalla pikkulasten kävellä selkänsä päällä. Keväällä 1920 Mälkönen halvaantui tapaturman seurauksena Viipurin Diakonissalaitoksen sairaalassa. Eräs lapsi oli innostunut liikaa ja hypännyt hänen selkänsä päälle hajareisin kesken kävelyn. Seurauksena oli halvaantuminen niiltä sijoilta. 

Mälkönen kuoli myöhemmin kesällä 2. heinäkuuta Viipurissa. Arkussa lepäävän vainajan rintaan kiinnitettiin Narvan valtauksesta ansaittu kunniamerkki, Viron vapaudenristi. Mälkönen on haudattu Ruokolahdelle.

## Lähteet

## Kirjallisuutta
* Leena Laulajainen: *Aino Mälkönen - sotilas (neiti)*. Inkerin Kulttuurikanava 2/2009, s. 10-15.
*
Jan-Erik Jansson

**Jan-Erik Jansson** (21. toukokuuta 1921 Helsinki – 16. elokuuta 2010 Kauniainen) oli suomalainen tekniikan tutkija. Hän oli Teknillisen korkeakoulun laivanrakennusopin professori 1962–1977 ja Merenkulkuhallituksen pääjohtaja 1977–1988.

Jansson valmistui diplomi-insinööriksi Teknillisestä korkeakoulusta ja väitteli tekniikan tohtoriksi 1955. Hän työskenteli 1951–1953 Turussa isänsä August Janssonin johtamalla Crichton-Vulcanin telakalla.

## Lähteet
Orissan sykloni 1999

** Orissan sykloni 1999** oli trooppinen hirmumyrsky, joka teki aiheutti suuria tuhoja Intian Orissan osavaltiossa vuonna 1999.

Avustusjärjestöjen mukaan myskyssä sai surmansa jopa 20 000 ihmistä ja 700 000 kotieläintä. 20 miljoonaa ihmistä menetti kotinsa ja viisi miljoonaa maanviljelijää toimeentulonsa. Myrskyn johdosta Orissan silloinen pääministeri Giridhar Gamang erosi tehtävästään, kun häntä kritisoitiin kyvyttömyydestä vastata syklonin tuomiin haasteisiin. 

## Lähteet
Gravity Falls

**Gravity Falls** on  yhdysvaltalainen animaatiosarja, jonka on luonut Alex Hirsch. Se kertoo kaksosten Dipper ja Mabel Pinesin kesälomasta mystisessä Gravity Fallsin kylässä.

## Rooleissa

## Juoni
Kesälomalla kaksitoistavuotiaat Dipper ja Mabel Pines jätetään Oregoniin, Gravity Fallsin pikkukaupunkiin heidän isosetänsä Stanin luokse, joka pitää pientä turistikohdetta Mystery Shack. Dipper löytää metsästä mystisen päiväkirjan, joka kertoo oudoista asioista Gravity Fallsissa, sillä asiat eivät ole siellä miltä näyttävät.

## Muuta

Jokaisen jakson loppussa on väläytys lauseesta, joka viittaa piilotettuun viestiin, joka on saatu selville soittamalla takaperin Brad Breeckin säveltämän tunnusmusiikin, jossa kuullaan jonkun kuiskaavan 'Three letters back' tai 'Switch a and z' (suom. 'kolme kirjainta taaksepäin') (suom. 'Vaihda a ja z'). Jaksoissa on myös muitakin salaisuuksia ja koodeja.

## Lähteet
* http://www.tv.com/shows/gravity-falls/
* http://www.imdb.com/title/tt1865718/

### Viitteet
Sääskjärvi

**Sääskjärvi** on järvi Iitissä. Se laskee Lanskinjoen ja Koskenkylänjoen kautta Suomenlahteen. Myös järven lähellä oleva kylä on nimeltään Sääskjärvi.

## Lähteet
Jouni Varis

**Jouni Varis** (s. 5. huhtikuuta 1966) on suomalainen jääkiekkovalmentaja, joka toimii Mestis-joukkue Jokipoikien päävalmentajana. Hän on aiemmin toiminut seuran miesten joukkueen päävalmentajana myös vuosina 2001–2004.

## Ura
Jouni Varis aloitti Jokipoikien miesten joukkueen päävalmentajana Suomi-sarjassa kaudella 2002–2003. Joukkue oli vuotta aiemmin joutunut jättämään Mestiksen talousvaikeuksien vuoksi. Varis johdatti Jokipojat Suomi-sarjan hopeaan keväällä 2003. Kauden 2003–2004 päätteeksi Varis luotsasi joukkueen Suomi-sarjan mestaruuteen. Jokipojat kärsi Mestiksen karsintasarjan ainoan tappion sarjapaikan säilyttäneelle TuTolle, sijoittui karsintasarjassa toiseksi ja nousi Mestikseen.

Varis jatkoi Jokipoikien päävalmentajana Mestiksessä vajaan syyskauden 2004–2005 ajan, kunnes 3. joulukuuta 2004 hän ja kakkosvalmentaja Teemu Tiainen irtisanoutuivat joukkueen valmennuksesta. Taustalla oli myös seurajohdon luottamuspula heihin. Variksen aikana Jokipojat keräsi runkosarjassa 22 ottelussa vain kuusi pistettä. Hänen tilalleen Jokipoikien päävalmentajaksi nimettiin Kari Rauhanen.

Vuosina 2008–2011 Varis valmensi Jokipoikien A-nuoria. Kaudella 2010–2011 joukkue sijoittui A-nuorten I-divisioonan runkosarjassa toiseksi ja eteni SM-karsintoihin saakka jääden niissä kuitenkin viimeiseksi. Hän palasi kaudeksi 2011–2012 Jokipoikien Mestis-joukkueeseen ja siirtyi Mikko Haapakosken apuvalmentajaksi. Hän voitti kauden päätteeksi Mestis-hopeaa, ja kausi 2012–2013 päättyi neljänteen sijaan.

Kaudeksi 2014–2015 Varis palasi Jokipoikien A-nuorten päävalmentajaksi A-nuorten SM-liigaan. Joukkueen kausi päättyi karsiutumiseen A-nuorten Mestikseen. Hän oli tämän jälkeen kokonaan valmentamatta, kunnes 20. helmikuuta 2017 Varis palasi Jokipoikien Mestis-joukkueen päävalmentajaksi Ari Aaltosen tilalle kevääseen 2018 asti ulottuvalla ja yhden optiovuoden sisältävällä sopimuksella. Joukkue oli runkosarjassa kuudentena, mutta Jokipojilla oli takanaan seitsemän ottelun tappioputki. Joukkueen kausi päättyi lopulta puolivälieriin, jossa Jokipojat hävisi Kiekko-Vantaalle suoraan neljässä ottelussa otteluvoitoin 4–0.

## Muuta
Varis toimi turvallisuusasiantuntijana Karelia-ammattikorkeakoululla ja hän jäi virastaan työlomalle juuri ennen palaamistaan Jokipoikien päävalmentajaksi helmikuussa 2017.

## Lähteet
Mono in Love

**Mono in Love** on romanialaislaulaja Edward Mayan kappale. Se julkaistiin CD-singlenä 29. marraskuuta 2012, sekä digitaalisesti ladattavana EP:nä 9. heinäkuuta 2013. Kappaleelle on tehty myös musiikkivideo, joka julkaistiin 14. kesäkuuta 2013. Toisin kuin Edwardin aiemmat singlet, "Mono in Love" ei päässyt lainkaan listoille.

## Kappaleet
**CD-single**

#

**Digitaalinen EP**

#
#
#
#
#
#

## Lähteet
Aulis Nyqvist

**Artto Aulis Nyqvist** (s. 1941) on suomalainen valokuvaaja ja kuvataiteilija.

Erityisesti lehti- ja mainoskuvaajana tunnettu Nyqvist aloitti valokuvaharrastuksensa 1956 ja sai ammattioppinsa Matti A. Pitkäsen studiolla 1960–1965 sekä Ateneumin iltakoulu 1961-1963 ja perusti sitten kuuden muun valokuvaajan (C. G. Hagström, Olavi Kaskisuo, Timo Kirves, Kristian Runeberg ja Seppo Saves sekä Caj Bremer, jonka tilalle tuli pian Martti Brandt) kanssa Finnseven-osuuskunnan, joka toimi vuoteen 1969 saakka. Tällöin Nyqvist ryhtyi itsenäiseksi yrittäjäksi.

## Näyttelyjä
*1969 Kluuvin galleria, Helsinki, ja Vaasan taidehalli.
*1965 *Näkemykseni.*
*1985 *Kallio-dokumentti* yhdessä Reijo Porkan kanssa
*1987: *Henkilökuvia vuosilta 1959–1987.*
*2009: *Valoisia varjoja siveltimellä,* Nurmijärven kirjastogalleria

## Lähteet
Carlton Bost

**Carlton Bost** (s. 8. huhtikuuta 1975) on yhdysvaltalainen muusikko ja levytuottaja Los Angelesista, Kaliforniasta. Parhaiten Carlton tunnetaan työstään Deadsyn leivissä, hän on myös The Dreamingin, Berlinin ja Orgyn kitaristi.

## Musiikkiura
Bost liittyi Deadsy-yhtyeeseen vuonna 2002. Bost oli Deadsyn pitkäaikaisjäsenistöä aina vuoden 2007 oletettuun hajoamiseen asti. Suoraan Deadsyn kaatumisen jälkeen hän liittyi The Dreamingiin, jonka kanssa työsti kaksi studioalbumia vuosina 2008-2011 aina lähtöönsä asti. Bost myös liittyi Berliniin vuonna 2005 ja on soittanut yhtyeen kahdella studioalbumilla. Berlinin lisäksi Bost on kiertänyt ja äänittänyt uudelleenkasatun Orgyn kanssa, tuottanut Lunarclickin musiikkia ja tehnyt soololevyn. Vuonna 2013 Bost palasi The Dreamingiin. 

## Diskografia
### Deadsyn kanssa
* Commencement - 2002
* Phantasmagore - 2007

### Berlinin kanssa
* 4 Play - 2005
* Animal - 2013

### Lunarclickin kanssa
* Toxicology - 2006
* Toxic Remixology - 2009

### The Dreamingin kanssa
* Club Re-Mixes (EP) - 2007
* Etched in Blood - 2008
* Pre-Op (Mixtape) - 2008
* Puppet - 2011

### Shades of Scar
* The Hollow Season - 2010

### Orgyn kanssa
* Grime of the Century (single) - 2012
* Wide Awake and Dead (EP) - Esituotannossa
Anna-Liisa Bergström

**Anna-Liisa ”Ansku” Bergström** (s. 10. syyskuuta 1985 Raahe) on suomalainen tanssija. Julkisuuteen Bergström on noussut toimittuaan tanssijana, tanssinopettajana ja koreografina Tanssii tähtien kanssa -ohjelmassa televisiossa useana vuonna. Vuonna 2010 Antti Tuisku ja Bergström voittivat kisan. Vuonna 2011 Bergströmin parina oli Duudsoneista tuttu  Jarno Leppälä, vuonna 2013 Mert Otsamo, vuonna 2017 laulaja Kasmir ja vuonna 2018 Tuure Boelius, jolloin pari ylsi kolmannelle sijalle. Bergström tanssi vuonna 2019 entisen pikaluistelijan Mika Poutalan ja vuonna 2020 toimittaja Sami Sykön kanssa. Syksyllä 2021 Bergström teki ohjelmassa historiaa olemalla yhdessä entisen nyrkkeilijän Elina Gustafssonin kanssa kilpailun ensimmäinen samaa sukupuolta oleva tanssipari.

Bergström oli naimisissa miehen kanssa 2018–2019. Vuosina 2021–2025 hänen kumppaninsa oli Elina Gustafsson.

## Lähteet

## Aiheesta muualla
*Anna-Liisa Bergströmin kotisivut
Kyhmynarsku

**Kyhmynarsku** (*Netta peposaca*) on eteläamerikkalainen sorsalintu.

## Levinneisyys
Kyhmynarskua tavataan Etelä-Amerikassa Paraguaysta mantereen eteläosiin asti. Sen populaatioksi arvioidaan noin 1&nbsp;000&nbsp;000 yksilöä, ja sen kannankehitys on vakaa. Laji on luokiteltu elinvoimaiseksi.

## Lähteet
Auli Leskinen

**Auli Leskinen** (s. 1960 Joensuu) on Suomen Madridin-instituutin johtaja. Hän aloitti tehtävässä 1. elokuuta 2012.

Aiemmin Leskinen työskenteli Kirkon ulkomaanavun kansainvälisenä tiedottajana ja kouluttajana sekä Helsingin yliopiston ja Texasin Austinin yliopiston tutkijana. Hän on toiminut myös Yleisradion Latinalaisen Amerikan sopimuskirjeenvaihtajana ja tv-uutisten ulkomaantoimittajana sekä kääntäjänä ja tulkkina.

Leskinen on perehtynyt Latinalaisen Amerikan ja Karibian kirjallisuuteen ja väitellyt Chilen sotilasdiktatuurin ajan kirjallisuudesta. Hän on koulutukseltaan espanjan kielen filologi ja Latinalaisen Amerikan tutkimuksen tohtori. Väitöskirjaa hän lähti tekemään Chileen, kun Suomessa ei vastaavaa koulutusta ollut. Chilen sotilasdiktatuurin ajan proosaa käsitellyt väitöskirja tarkastettiin Helsingin yliopistossa 2008.

Leskisen kaunokirjallinen esikoisteos *Petojen aika* julkaistiin vuonna 2013. Se kuvaa Chilen sotilasdiktatuurin ajan tapahtumia, joiden keskiössä on kokemuksiaan purkava Cristina ja hänen perheensä. Teos oli ehdolla Helsingin Sanomien kirjallisuuspalkinnon saajaksi vuoden parhaasta esikoiskirjasta.

## Lähteet
Isopunasotka

**Isopunasotka** (*Aythya valisineria*) on sorsalintu.

## Levinneisyys
Isopunasotkaa tavataan pesivänä Pohjois-Amerikan pohjoisosissa ja talvehtivana etelämpänä Yhdysvalloissa ja Meksikossa. Lajin populaatio on suuri, mutta sen kannankehitys on laskeva. Isopunasotkan ei kuitenkaan uskota olevan vaarassa, ja se on luokiteltu elinvoimaiseksi.

## Elintavat
Isopunasotka esiintyy järvillä, lahdilla, estuaareilla sekä kesäisin marskimailla ja talvisin järvillä ja lähellä rantoja. Se rakentaa kelluvan pesänsä veteen, ja munii 5–11 munaa. Muutaman tunnin jälkeen kuoriuduttuaan emo johdattaa poikaset veteen ja poikaset ruokkivat itsensä. Ravinnokseen se käyttää siemeniä, kasvinosia, etanoita ja hyönteisten toukkia. Se etsii ravintonsa sukeltamalla.

## Lähteet
Uudenseelanninsotka

**Uudenseelanninsotka** (*Aythya novaeseelandiae*) on sorsalintu.

## Levinneisyys
Uudenseelanninsotkaa tavataan kotoperäisenä Uudessa-Seelannissa. Sen kannaksi arvioidaan 5&nbsp;000–10&nbsp;000 yksilöä, ja sen kannankehitys on kasvava. Uudenseelanninsotka on luokiteltu elinvoimaiseksi.

## Lähteet
Guaporé

**Guaporé** (, ) on 1&nbsp;750&nbsp;km pitkä Mamoréjoen sivujoki Etelä-Amerikassa. Se halkoo trooppista sademetsää ja on purjehduskelpoinen koko pituudeltaan.

Guaporé laskee Mamoréen lähellä Guajará-Mirimin kaupunkia. Alempana Mamoré laskee Madeiraan ja se edelleen Amazoniin.

## Lähteet
Kongsøya

**Kongsøya** eli **Kuningas Kaarlen saari** on saari Huippuvuorilla. Se on Kuningas Kaarlen maan () suurin saari. Sen pinta-ala on noin 191 neliökilometriä.

## Maantiede
Kongsøya on Kuningas Kaarlen maan suurin saari ja sen pituus on 40 kilometriä.

Kongsøya on pitkä ja kapea. Lisäksi siinä on lahtia. Sen eteläpuolella on useita luotoja. Saaren eteläosan koillispuolella sijaitsee Kapp Altmann.

Saaren länsi- ja itäosat ovat ylänköä. Sen korkein vuori on Retziusfjellet, joka on 320 metriä korkea. Suurin järvi on Rundisdammen.

## Lähteet
Käldamäki

**Käldamäki** on muinaisjäännöskohde ja arkeologinen löytöpaikka Vöyrin Mäkipään kylässä noin neljä kilometriä Vöyrin kirkosta länteen. 1930-luvulla paikalla olevalta lähteikköiseltä pellolta löytyi ihmisen luita. Paikan on päätelty olleen rautakautinen uhrilähde tai suokalmisto ja vainajien on päätelty tulleen haudatuiksi aikanaan matalaan veteen. Löydöt on geologisesti ajoitettu 600-luvulle jaa. Samanlainen löytöpaikka on naapurikunnassa Isossakyrössä, sijaitseva Levänluhta, josta myös on löydetty aikanaan veteen haudattujen ihmisten luita.

## Lähteet

## Aiheesta muualla
*
AngularJS

**AngularJS** on Googlen ylläpitämä avoimen lähdekoodin JavaScript-ohjelmistokehys (*framework*), joka avustaa yksisivuisten sovellusten kehittämisessä ja käytössä. AngularJS:n tavoite on lisätä selainpohjaisiin sovelluksiin tuki MVC-arkkitehtuurille, jonka avulla sivustojen kehitys ja testaus helpottuu. Ensimmäinen versio, versio 0.9.0 julkaistiin 11. lokakuuta 2010.

Kirjasto toimii siten, että se lukee HTML-elementteihin upotettujen ylimääräisten attribuuttien kautta mitä toiminnallisuutta kyseiseen kohtaan toivotaan, ja yhdistää elementtiin toiminnallisuuden mukaisen syötteen luku- tai kirjoitusoperaation mallipohjan mukaisesti muuttujiin liitettynä. Muuttujia voidaan kontrolloida joko staattisesti, asettamalla arvo muuttujaan JavaScriptillä, tai dynaamisesti, esimerkiksi lukemalla arvot tietovarastosta JSONin avulla.

## Katso myös
* Angular

## Lähteet

## Aiheesta muualla
* AngularJS virallinen kotisivu
* AngularJS GitHubissa
Australiansotka

**Australiansotka** (*Aythya australis*) on sorsalintu.

## Levinneisyys
Australiansotkaa tavataan suuressa osassa Australiaa. Sen populaatio on suuri, ja sen kannankehitys on vakaa. Laji on luokiteltu elinvoimaiseksi.

## Lähteet
Kiinansotka

**Kiinansotka** (*Aythya baeri*) on uhanalainen sorsalintu.

## Levinneisyys
Kiinansotkaa tavataan pesivänä Venäjän kaakkoisosissa, Koillis-Kiinassa ja Itä-Mongoliassa sekä talvehtivana Kiinan eteläosissa, Kaakkois-Aasian pohjoisosissa ja Intiassa. Sen kannaksi arvioidaan alle 1&nbsp;000 yksilöä. Laji on vähentynyt nopeasti kosteikkojen tuhoutumisen ja metsästyksen takia, ja se on luokiteltu äärimmäisen uhanalaiseksi.

## Lähteet
Palodex

**Palodex Group Oy,**  joka nykyään käyttää myös aputoiminimeään **KaVo Kerr Group Finland**, on Suomessa toimiva, yhdysvaltalaisen Danaher Corporationin omistama yritys, joka kehittää ja valmistaa hampaiston ja kasvojen alueen kuvantamisessa käytettäviä laitteita. 

Yritys sai alkunsa vuonna 1964 nimellä **Palomex Oy** valmistaakseen ja kaupallistaakseen professori Yrjö Paateron ja diplomi-insinööri Timo Niemisen kehittämää Orthopantomograph-laitetta, jolla kyettiin röntgenkuvaamaan koko hampaisto yhdellä valotuksella.

Palomex Oy:n osti suomalainen Instrumentarium vuonna 1977 ja yritys sai nimen Instrumentarium Imaging vuonna 1988. Amerikkalaisen General Electricin omistama GE Healthcare osti Instrumentariumin vuonna 2003. Hammasröntgenkuvausta enemmän GE:tä kiinnostivat Instrumentariumin Datex-Ohmeda-anestesialaitteet ja jo Palomexin aikana aloitettu magneettikuvauslaitteiden kehittely, joten kaksi vuotta myöhemmin GE Healthcare myi hammaskuvantamisliiketoimintansa pääomasijoitusyhtiö Altor Equity Partnersille, joka muodosti siitä Palodex Group Oy:n. Vuonna 2009 yhtiön osti yhdysvaltalainen Danaher Corporation osaksi hammashoidon liiketoiminta-aluettaan, jossa KaVo Kerr kattaa laitteet ja välineet sekä kulutustuotteet. Suomen yhtiö on nykyisin KaVo Kerrin hammaskuvantamisen tuotekehityksen ja tuotannon huippuosaamiskeskus, minkä lisäksi Suomeen on keskitetty EMEA-alueen kuvantamisen teknisen tuen asiakaspalvelu. Yrityksen tuotevalikoima kattaa sekä extraoraalilaitteet (panoraama-, kefalometria- ja kartiokeilatietokonetomografia (KKTT)  -ratkaisut) että intraoraalituotteet (röntgenlaitteet, sensorit ja digitaaliset kuvalevynlukijat).  

## Lähteet

## Aiheesta muualla
*Pörssitieto: Palomex Oy.
Haldor Røyne

**Haldor Røyne** (10. syyskuuta 1908 Øystre Slidre – 1979) oli perinteistä norjalaista hardangerviulua soittava mestaripelimanni Valdresin alueelta Norjasta.
Haldor oli naimisissa Ingrid Julie Engerin (s. 28. elokuuta 1917) kanssa, joka oli kotoisin Redalenista. Perheeseen syntyi viisi lasta: Torsten, Liv-Randi, Helge, Astrid, ja Håvard.

Haldor Røyne tuli Øystre Slidren suurimmasta kansanmuusikkosuvusta. Hänen isänsä oli Torstein Røyne ja äiti Rangdi Haldorsdotter Rudi. Hän aloitti viulunsoiton isänsä rakentamalla hardangerviululla noin kymmenvuotiaana. Hän oli myös teini-iästä alkaen Røynen kotitilalle töihin tulleen pelimanni Ola Okshovdin oppilaana. Røyne säilytti Okshovdin opettaman perinteisen soittotyylin koko elämänsä ajan.

Hän opiskeli ensin kaksi vuotta Storhoven maatalouskoulussa (Storhove Landbruksskole), ja valmistui 1938 Åsin maatalouskoulussa (Landbrukshøyskolen på Ås). Hän työskenteli joitakin vuosia Leirassa sijaitsevassa Valdresin maatalouskoulussa (Valdres landbruksskole). Suurimman osan elämästään hän teki töitä Oslon lähettyvillä sijaitsevassa Åsin maatalouskoulussa.

Haldor Røyne oli Norjassa tärkeä tietolähde koskien Valdresin alueen vanhoja pelimanneja, ja hän esiintyi monessa radio-ohjelmassa Norjan yleisradioyhtiö NRK:lla. Hän myös äänitti useita omia pelimannimusiikkiäänitteitä kotonaan 1960–1970-luvuilla. Lisäksi Haldor kirjoitti lukuisia artikkeleita norjalaisesta kansanmusiikista sekä rakensi perinteisiä hardangerviuluja ja kanteleentyyppisiä langeleik -dulcimereita.

Jørn Hilme -festivaalilla myönnetään vuosittain Haldor Røynen nimikkopalkinto Valdresin alueen perinnemusiikin taitajille.

## Lähteet
*Haldor Røyne, CD Roots 
### Viitteet
Alejandro Solalinde

**Alejandro Solalinde Guerra** (s. 19. maaliskuuta 1945 Texcoco, Meksiko) on meksikolainen katolilaispappi. Hän on tullut tunnetuksi siirtolaisten auttamistyöstään Meksikossa.

Alejandro Solalinde on perustanut vuonna 2007 Hermanos en el Camino -turvakodin ja toimii sen johtajana. Turvakodissa käy vuosittain noin 50&nbsp;000 siirtolaista, joille tarjotaan ruokaa, suojaa, terveydenhoitoa ja keskusteluseuraa. Hän on saanut palkintoja maahanmuuttajien hyväksi tekemästään työstä ja ihmisoikeusjärjestö Desarrollo Social Sin Fronteras on esittänyt hänelle Nobelin rauhanpalkintoa.

Dokumentaristi Alejandra Islas on tehnyt Solalinden toiminnasta vuonna 2012 valmistuneen dokumenttielokuvan El Albergue.

## Lähteet

## Aiheesta muualla
* Isä Solalinde Amnestyn sivuilla 
* Alejandro Solalinden haastattelu Yle Radio 1:n Kultakuume-ohjelmassa 11.10.2013
Tämä on totta

**Tämä on totta** on Laura Närhen kappale hänen ensimmäiseltä, Suuri sydän-studioalbumilta. Sen julkaisi Warner Music Finland albumin toisena singlenä 19. heinäkuuta 2010. Kappaleelle on tehty myös musiikkivideo, joka julkaistiin YouTuben videopalvelussa 20. elokuuta 2010. "Tämä on totta" oli kaupallinen menestys yli 6400 kappaleen myynnillään, jonka ansiosta se saavutti kultalevyrajan vuonna 2011. Kappale sijoittui sekä single että latauslistalla korkeimmillaan 2. sijalle. Radiolistalla kappale pääsi listan 1. sijalle ja oli vuonna 2010 radioiden seitsemänneksi soitetuin kappale.

## Kappaleet
**Digitaalinen lataus**

#

## Listasijoitukset

#### Myynnit

## Lähteet
Mercy Cherono

**Mercy Cherono** (s. 7. toukokuuta 1991) on kenialainen kestävyysjuoksija. Cherono saavutti 5&nbsp;000 metrillä hopeaa Moskovan MM-kilpailuissa 2013. Lisäksi Cherono on sijoittunut 5&nbsp;000 metrillä viidenneksi sekä Daegun MM-kilpailuissa 2011 että Pekingin MM-kilpailuissa 2015. Glasgow'n Kansainyhteisön kisoissa 2014 hän voitti kultaa ajalla 15.07,21. Hän sijoittui 5&nbsp;000&nbsp;metrillä toiseksi alle 20-vuotiaiden Afrikan-mestaruuskilpailuissa 2009 ja saman ikäluokan MM-kilpailuissa 2010.

Cherono voitti 3 000 metrin juoksussa alle 18-vuotiaiden maailmanmestaruuden 2007, alle 20-vuotiaiden maailmanmestaruuden 2008 ja 2010 sekä saman ikäluokan Afrikan-mestaruuden 2009. Maastojuoksun MM-kilpailuissa hän saavutti alle 20-vuotiaiden sarjassa hopeaa sekä henkilökohtaisessa että joukkuekilpailussa 2009 ja kultaa molemmissa sarjoissa 2010. Maastojuoksun Afrikan-mestaruuden hän voitti 2011.

## Henkilökohtaiset ennätykset
* 1 500 metriä: 4.01,26 (2015)
* 3 000 metriä: 8.21,14 (2014)
* 5 000 metriä: 14.33,95 (2016)

## Lähteet
* 

### Viitteet
Uudenseelannintavi

**Uudenseelannintavi** (*Anas aucklandica*) on uhanalainen, lentokyvytön uusiseelantilainen sorsalintu.

## Ulkonäkö
Uudenseelannintavi on pienehkö sorsalintu. Se on yleisväriltään tummanruskea, rinnassa on punaruskean sävyjä. Silmän ympärillä on ohut valkoinen rengas Aikuinen lintu painaa 420–620 grammaa, koiraat ovat suurempia kuin naaraat.

## Levinneisyys
Uudenseelannintavi on kotoperäinen laji Aucklandinsaarilla Uuden-Seelannin pääsaarten eteläpuolella.

## Lähteet
Punalatvahaarakas

**Punalatvahaarakas** (*Ramaria botrytis*) on keltahaarakkaiden sukuun kuuluva laji. Se on syötäväksi kelpaava sieni.

## Ulkonäkö
Itiöemä on hyvin haaroittunut, mutta kuitenkin muodoltaan pyöreä. Nuorena se muistuttaa kukkakaalia. Haarat ovat väriltään lähes valkoisia, paitsi kärjet, jotka ovat roosan tai purppuran värisiä. Itiöpöly on väriltään kellertävää.

## Elinympäristö
Punalatvahaarakasta esiintyy lehti- ja sekametsissä.

## Lähteet

## Aiheesta muualla
* Biopix: Punalatvahaarakas (''Ramaria botrytis'')
* MushroomExpert: Ramaria botrytis 
* Encyclopedia of Life (EOL): Ramaria botrytis
Catarina Kruusval

**Catarina Kruusval** (s. 24. helmikuuta 1951) on ruotsalainen lastenkirjailija ja kuvittaja. Hänen kirjojensa päähenkilöitä ovat Ellen, Lilla Tulla ja pehmoeläintensä kanssa seikkaileva Iida (alkukielellä Fia).

## Suomeksi käännettyä tuotantoa
*Einari ja Ketunpoika (Egon och rävungen 1995, kääntänyt Pirjo Rintakoski 1996)
*Hyvää yötä, eläinystävät (God natt alla djur 2001, yhdessä Lena Arron kanssa, kääntänyt Anna Warras 2002)
*Ellen laskee 1, 2, 3 (Ellens 1, 2, 3 2002, kääntänyt Tittamari Marttinen 2003)
*Ellenin kukkakirja (Ellens blombok 2003, kääntänyt Tittamari Marttinen 2004)
*Ellenin omenapuu (Ellens äppelträd, kääntänyt Tittamari Marttinen 2007)
*Iida ja pehmot päiväkodissa (Fia och djuren på dagis, kääntänyt Tittamari Marttinen 2008)
*Iida ja pehmot puistossa (Fia och djuren: alla ska vara med!, kääntänyt Tittamari Marttinen 2009)

## Aiheesta muualla
* Esittely kustantamon kotisivuilla  
* Barnens bibliotek
Newari

**Newari** (newariksi नेपाल भाषा, *nepāl bhāṣā*) on pääasiassa Nepalissa puhuttu tiibetiläis-burmalainen kieli. Ethnologuen mukaan newarilla oli vuoden 2001 väestönlaskennassa 839&nbsp;000 puhujaa, ja määrä on laskusuunnassa. Kieltä kirjoitetaan hindin ja nepalin tavoin devanagari-merkistöllä.

## Lähteet
Zina Kocher

**Zina Kocher** (s. 5. joulukuuta 1982 Red Deer, Alberta) on entinen kanadalainen ampumahiihtäjä. Kocherin ampumahiihtoura alkoi vuonna 1998 ja hän liittyi maajoukkueeseen vuonna 2001 Hänen valmentajanaan toimii Richard Boruta. Hänen edustamansa seura on Rocky Mountain Racers. Kocher on osallistunut yhdeksiin ampumahiihdon maailmanmestaruuskilpailuihin ja kaksiin talviolympialaisiin. Hänen paras sijoituksensa maailmanmestaruuskilpailuissa on kahdeksastoista Ruhpoldingin maailmanmestaruuskilpailuista vuodelta 2012.  Olympialaisissa Kocherin paras sijoitus on kahdeskymmenesseitsemäs  15 kilometrin matkalla Torinon olympialaisista 2006. Ampumahiihdon maailmancupin osakilpailussa Kocher on parhaimmillaan sijoittunut kolmanneksi. Cupin kokonaistilanteessa Kocherin paras sijoitus on kahdeskymmeneskuudes kaudelta 2006-2007. Kocher on valittu kolmesti Kanadan vuoden naisampumahiihtäjäksi. Kocherin pituus on 170 cm ja paino 60 kg.

Kocher lopetti uransa kesäkuussa 2016.

## Lähteet
* 
* http://olympic.ca/team-canada/zina-kocher/
* http://zinakocher.com/bio/

### Viitteet

## Aiheesta muualla
Langeleik

**Langeleik** on norjalainen kansanmusiikkisoitin. Sitran tyyppisellä näppäilyoittimella on pitkä, ohut kaikupohja ja vaihteleva määrä kieliä. Soittimesta esiintyy myös versio, jossa ei ole pohjaa. Alkuperäiseltä nimeltään langeleik oli "langspell".

Soittimen uudemmissa versioissa on tavallisesti yksi melodiakieli ja 7-8 säestyskieltä. Aiemmin säestyskieliä oli vähemmän, yleensä neljä kappaletta.

Vanhin tunnettu langeleik tulee Gjøvikin Vardalsåsenista. Soittimeen on kaiverrettu vuosiluku 1524. Langeleikia soitetaan koko Norjan alueella aina pohjoisen Finnmarkiin asti.

Langeleik on sukua kanteleentyyppisille sitra-soittimille, joita esiintyy lähes kaikkialla maailmassa.

## Lähteet
Isiah Kiplangat Koech

**Isiah Kiplangat Koech** (s. 19. joulukuuta 1993) on kenialainen kestävyysjuoksija. Koech saavutti pronssia 5&nbsp;000 metrillä Moskovan MM-kilpailuissa 2013. Lisäksi Koech sijoittui 5&nbsp;000 metrillä viidenneksi Lontoon olympialaisissa 2012 ja neljänneksi Daegun MM-kilpailuissa 2011. Glasgow'n Kansainyhteisön kisoissa 2014 hän sai samalla matkalla hopeaa. Hän voitti alle 18-vuotiaiden maailmanmestaruuden 3&nbsp;000 metrillä 2009. Koechin ennätys 5000 metrillä on 12.48,64 ja 10000 metrillä 27.17,03.

## Lähteet
* http://www.iaaf.org/athletes/kenya/isiah-kiplangat-koech-248700#personal-bests
* http://www.iaaf.org/athletes/kenya/isiah-kiplangat-koech-248700#honours

### Viitteet
Osmo V. Jaskari

**Osmo Veijo Jaskari** (5. joulukuuta 1926 Kuopio – 4. syyskuuta 2011) oli suomalainen taloustieteilijä. Hän oli Teknillisen korkeakoulun kansantaloustieteen professori 1962–1993. Hänen tutkimusalaansa oli rahapolitiikka ja verotuksen vaikutus.

Jaskari kirjoitti ylioppilaaksi Kauhavan keskikoulusta ja lukiosta 1949 ja valmistui Helsingin yliopistosta valtiotieteiden kandidaatiksi 1951, valtiotieteiden maisteriksi 1951, valtiotieteiden lisensiaatiksi 1956 ja valtiotieteiden tohtoriksi 1961 (1958). Työuransa hän aloitti Helsingin yliopiston finanssiopin assistenttina 1953–1958. Teknillisen korkeakoulun kansantaloustieteen virkaa toimittavana professorina Jaskari työskenteli 1959–1961 ja professorina 1962–1993.

## Julkaisut

* *Rahapolitiikka ja strategiset taloudelliset muuttujat eri suhdannevaiheissa,* (väitöskirja Helsingin yliopistoon) omakustanne 1958
* *A study in the theory of incidence of taxation,* (väitöskirja Helsingin yliopistoon)
* *Relevancy of the equation e=p/q in practice,* 1960
* *Depreciation allowances and the real capital,* Suomalainen tiedeakatemia 1960
* *The cost topography A key to the economics of location,* 1972

## Lähteet
Erkki Jatila

**Erkki Juhani Jatila** (s. 6. elokuuta 1939 Mäntsälä) on suomalainen meteorologi ja Ilmatieteen laitoksen ylijohtaja (vuodesta 1989 pääjohtaja professorin arvolla) 1980–2002. Hänen tutkimusalaansa oli tutkameteorologia.

Jatila valittiin Suomalaisen Tiedeakatemian jäseneksi vuonna 1986.

## Lähteet
Serenity (yhtye)

**Serenity** on itävaltalainen sinfonista metallia esittävä yhtye, joka perustettiin Tirolissa vuonna 2001. Yhtye julkaisi esikoisalbuminsa *Words Untold and Dreams Unlived* keväällä 2007 Napalm Recordsin kautta. Yhtye on kiertänyt muun muassa Thresholdin ja Kamelotin kanssa. Sen kappaleissa käsitellään paljon historiallisia tapahtumia ja henkilöitä. Serenity on julkaissut kahdeksan studioalbumia, joista viimeisin *Nemesis AD* julkaistiin marraskuussa 2023.

## Jäsenet

### Nykyiset jäsenet
* Andreas Schipflinger - rummut, taustalaulu (2001-)
* Georg Neuhauser - laulu (2004-)
* Thomas Buchberger - kitara (2004-)
* Fabio D'Amore - basso (2010-)
* Clémentine Delauney - laulu, taustalaulu (2013-)

### Entiset jäsenet
* Matthias Anker - kitara, laulu (2001-2003)
* Stefan Schipflinger - soolokitara (2001-2004)
* Stefan Wanker - basso (2001-2004)
* Mario Hirzinger - koskettimet, taustalaulu (2001-2012)
* Simon Holzknecht - basso (2004-2010)

## Diskografia
### Studioalbumit
* *[[Words Untold & Dreams Unlived]]* (2007)
* *[[Fallen Sanctuary]]* (2008)
* *[[Death & Legacy]]* (2011)
* *[[War of Ages]]* (2013)
* *Codex Atlanticus* (2016)
* *Lionheart* (2017)
* *The Last Knight* (2020)
* *Nemesis AD* (2023)

### Demot
* *Starseed V.R.* (2002)
* *Engraved Within* (2005)

### Musiikkivideot
* "Velatum" (2008)
* "The Chevalier (feat. Ailyn)" (2011)
* "When Canvas Starts To Burn" (2011)
* "Wings of Madness" (2013)
* "Follow Me" (2016)
* "Spirit In The Flesh" (2016)
* "My Final Chapter" (2016)
* "Lionheart" (2017)
* "United" (2017)
* "Set the World on Fire" (2019)
* "Souls and Sins" (2019)
* "My Kingdom Comes" (2020)
* "In The Name Of Scotland" (2022)
* "Ritter, Tod und Teufel" (2023)

## Aiheesta muualla
* Viralliset nettisivut
* Serenity MySpacessa
* Serenity Encyclopaedia Metallumissa
* Serenity Metal Stormissa
D3.js

**D3.js** tai **Data-Driven Documents** on JavaScript-kirjasto joka käyttää digitaalista dataa vuorovaikutteisten, dynaamisten graafien luomiseksi selainympäristössä. Tämän avulla voidaan luoda W3C-yhteensopivia visualisointeja datasta käyttäen SVG-, JavaScript-, HTML5- ja CSS-suosituksia. D3.js on kehitetty Protovis-viitekehyksen (*framework*) seuraajaksi. Ensimmäinen versio, versio 2.0.0 julkaistiin .

## Lähteet

## Aiheesta muualla
* D3.js virallinen kotisivu
* D3.js GitHubissa
Tapani Jatkola

**Tapani Elias Jatkola** (26. joulukuuta 1928 Hämeenlinna – 7. maaliskuuta 2015 Espoo) oli suomalainen juristi, erityisesti hallintolakimies. Hän oli sisäasiainministeriön kaavoitus- ja rakennusasioiden osaston päällikkö 1967–1971 ja korkeimman hallinto-oikeuden hallintoneuvos (KHO:n jäsen) 1972–1993.

Hän suoritti ylemmän oikeustutkinnon 1951, valmistui lakitieteen kandidaatiksi 1954 ja sen jälkeen lakitieteen lisensiaatiksi ja varatuomariksi 1956.

## Lähteet

## Aiheesta muualla
* Tapani Jatkolan muistokirjoitus Helsingin Sanomissa
Ron Holland

**Ron Holland** (s. 1947) on Uudessa Seelannissa syntynyt kilpapurjehtija ja purjeveneiden suunnittelija. Hän työskenteli 36 vuotta Irlannissa ja avasi toisen toimiston Kanadaan vuonna 2011. Holland tunnetaan "superjahtien" suunnittelijana.

Hän aloitti uransa vuonna 1966. Hän on suunnitellut pieniä ja suuria veneitä monille valmistajille, joukossa on useita Swan-veneitä 1980-luvulla.

## Lähteet
Jaarli Jauhiainen

**Jaarli Johannes Jauhiainen** (6. heinäkuuta 1904 Iisalmi – 1. tammikuuta 1980) oli suomalainen tekniikan tutkija. Hän oli Teknillisen korkeakoulun heikkovirtatekniikan professori 1945–1969. Hän tutki puhelintekniikkaa. Hän vaikutti Suomen puhelinverkon kehittämiseen ja automatisointiin. Eläkevuosinaan Jauhiainen omistautui Tekniikan museon kehittämiselle.

Arkkitehti Juhani Jauhiainen on Jaarli Jauhiaisen poika.

## Lähteet

## Aiheesta muualla
*
Jeesiöjoki

**Jeesiöjoki** eli **Jesiöjoki** on Kitisen oikea lisäjoki, joka alkaa Kittilästä Kumputunturilta. Se yhtyy pääjokeensa Sodankylän kirkonkylässä. Sen pituus on 80 km.

Joen molemmin puolin on Jeesiön kylä.

## Lähteet
Waldemar Jensen

**Hans Waldemar Jensen** (7. elokuuta 1913 Tampere – 21. heinäkuuta 1986 Tampere) oli suomalainen yritysjohtaja. 

Jensen oli koulutukseltaan ekonomi. Hän oli Suomen Trikoon toimitusjohtaja 1953–1970 sekä hallituksen puheenjohtaja 1970–1978. Jensen sai vuorineuvoksen arvonimen 1964.

Jensenin vanhemmat olivat vuorineuvos Harald Jensen ja Anna Maria (Maja) Enqvist. Kauppaneuvos Åke Jensen oli hänen veljensä.

## Lähteet
Kääväkkäät

**Kääväkkäät** (Aphyllophorales) on vanhanaikainen lahko kantasienten (Basidiomycota) kaaressa. Lahko on keinotekoinen, mutta kääväkkäät-termiä voi edelleen käyttää itiöemän muotoa kuvailevana. Kääväkkäihin luetaan kymmeniä kehityslinjoja, joilla itiöemä on rakenteeltaan jäänyt melko yksinkertaiselle tasolle. Kääväkkäiden ulkopinnalla sijaitseva itiölava on sileä tai melko yksinkertaisesti poimuttunut. Monessa tapauksessa kääväkkäiden kehityslinjat ovat johtaneet myös sieniin, joita ei lasketa kääväkkäiksi, kuten helttasieniin, tatteihin ja kupusieniin.

Kääväkkäiden määrittely vaihtelee eri lähteissä. Joissakin lähteissä kääväkkäisiin luetaan vain kokokantaisia sieniä, jolloin jakokantaisiin kuuluvat hyytelösienet eivät ole kääväkkäitä. Toisissa lähteissä myös hyytelösienet lasketaan kääväkkäiksi. Hyytelösienet mukaan luettuna Suomesta tunnetaan yli tuhat lajia kääväkkäitä.

Kääväkäillä esiintyy kaikkia itiölavan poimuttumistapoja. Sileä itiölava on yksinkertaisin itiölavan muoto, ja sitä tavataan esimerkiksi orvakoilla. Heltallisia kääväkkäitä ovat esimerkiksi helttakäävät ja vahverot. Itiölavan poimuttumisen perusteella kääväkkäitä voidaan usein jakaa pienempiin muotoryhmiin. Tällaisia itiölavan poimuttumistapoja ovat:
* piikkinen – orakkaat
* nuijamainen – nuijakkaat
* pensasmainen – haarakkaat
* pillimäinen – käävät.

## Lähteet
Jerisjärvi

**Jerisjärvi** on Tornionjoen vesistöön kuuluva järvi Keimiötunturin eteläpuolella Muonion ja Kittilän rajalla. Se sivuaa Pallas-Yllästunturin kansallispuistoa.

Järven pinta-ala on 23,51 neliökilometriä, ja sen rantaviivan pituus on 74,83 kilometriä. Muonion ja Kittilän raja kulkee järven itäisimmän selän halki siten, että suurin osa järvestä kuuluu Muonioon ja itäisin osa Kittilään. Järven tilavuus on 80,8 miljoonaa kuutiometriä eli 0,0808 kuutiokilometriä. Keskisyvyys on 3,44 metriä ja suurin syvyys 11,7 metriä. Syvin kohta sijaitsee Keimiöniemen länsipuolella.

Suurin saari on järven keskiosassa sijaitseva Isosaari (400 ha). Muita saaria ovat Mannersaari, Muuraissaari, Rahunsaari ja Tulkinsaari. Järven ympäristössä on runsaasti asutusta. Asutus painottuu järven pohjois- ja itärannoille.

Jerisjärvi sijaitsee Tornionjoen vesistössä (vesistöaluetunnus 67) Kangosjärven–Muonion alueen (67.4) Jerisjoen valuma-alueella (67.47), jonka Jerisjärven alueeseen (67.473) se kuuluu. Järven vedenpinnan korkeus on 257,6 mpy. Jerisjärvi laskee luoteispäästään Törmäslompoloon, jonka pohjoispäästä alkaa Jerisjoki. Jerisjoki laskee lopulta Muonionjokeen. Jerisjärveen laskevia vesistöjä ovat Keimiöjärvi, Kemiläisenjärvi, Leustojärvi, Matala Koivajärvi, Syvä Koivajärvi, Matinjärvi, Mikkalanjärvi, Munajärvi, Pulkkajärvi ja Pälkekeronjärvi.

Kalaisana tunnetun Jerisjärven rannalla Keimiöniemessä sijaitsee useita kalastajien kalapirttejä, joista vanhimmat ovat peräisin 1700-luvulta. Järvessä on runsaasti muikkua.

## Lähteet

## Aiheesta muualla

* Kalakämpillä, Suomen Kuvalehti, 18.10.1930, nro 42, s. 11, Kansalliskirjaston digitaaliset aineistot
* Aaro A. Nuutinen : Jerisjärven kuuluisat kalakämpät, Aamulehti, 30.04.1933, nro 115, s. 13, Kansalliskirjaston digitaaliset aineistot